Dulle Griet (kanol)
Dulle Griet (diwar anv ar goueriadez flandrezat Dulle Griet) a zo ur c'hanol houarn bras a zo e Gent, e Belgia. 4,98 m eo hirder ar c'hanol, ha 16,4 tonenn e bouez. En hanterenn gentañ ar 15 kantved e voe savet E 1452 e voe implijet pa voe taget Oudenaarde gant arme tud Gent. Pa yae kuit tud Gent e voe tapet gant difennerien Oudenaarde, hag e 1578 e voe adkaset da C'hent.Hiziv an deiz emañ war ziskouez e plasenn Marc'had ar Gwener e kêr gozh Gent. Abaoe 1943 ez eo bet lakaet da vunomant gwarezet.

Kanolioù eus ar 15 kantved, estreget Dulle Griet, a zo en Izelvroioù hag a veze implijet pa veze taget kêrioù dreist-holl. Anaout a reer anvioù Pumhart von Steyr, Mons Meg, Faule Mette, Faule Grete ha Grose Bochse.

N'int ket ken brudet, a dra sur, hag ar Mell Bertha ("Dicke Bertha" en alamaneg), ar c'hanol alaman er Brezel-bed kentañ, met n'o deus ket lazhet kement a dud ivez.

Notenn 

Armoù-tan